en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de cs gu en en gu en en gu en gu gu en gu en gu gu gu gu gu gu en gu gu en gu gu en gu en gu gu gu en gu en gu en gu gu gu gu gu gu gu gu gu en gu en gu en gu gu en gu gu gu en gu en gu en gu en gu gu en gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Check out how To Make Marriage Certificate In 100 Rupees
ફક્ત 100 રૂપિયામાં બનાવડાવો ઓનલાઇન મેરેજ સર્ટિફિકેટ, જાણી લો પ્રોસેસ
divyabhaskar.com | Jun 02, 2017, 14:36 PM IST
ક્યાં ક્યાં જરૂરી છે મેરેજ સર્ટિફિકેટ?
યૂટિલિટી ડેસ્ક, અમદાવાદ:હવે દરેક જગ્યાએ મેરેજ સર્ટિફિકેટ બનાવવાનું કામ સરળ બની ગયું છે. દેશના અનેક રાજ્યોમાં ઓનલાઇન મેરેજ સર્ટિફિકેટ બનાવવાની પ્રોસેસ શરૂ થઇ ગઇ છે. કપલ્સને આ મેરેજ સર્ટિફિકેટની જરૂર સ્ટેટસ અપડેટ કરવા, જોઇન્ટ હોમ લોન લેવા, જોઇન્ટ બેંક એકાઉન્ટ ખોલાવવા અને કપલ વીઝા લેવા માટે પડે છે. આજે અમે આપને જણાવી રહ્યા છીએ ઓનલાઇન મેરેજ સર્ટિફિકેટ બનાવવાની પ્રોસેસ.
ક્યાં બને છે મેરેજ ઓનલાઇન સર્ટિફિકેટ?
મેરેજ સર્ટિફિકેટ કોર્ટ અને રાજ્ય સરકારની વેબસાઇટ પર બનાવડાવી શકાય છે. દિલ્લી, ઉત્તરાખંડ, મધ્યપ્રદેશ, રાજસ્થાન, હરિયાણા અને પંજાબ રાજ્યોમાં રાજ્ય સરકારની સાઇટ પર મેરેજ સર્ટિફિકેટનું ફોર્મ ભરી શકાય છે. દરેક રાજ્યોમાં મેરેજ સર્ટિફિકેટ બનાવવાની પ્રોસેસ લગભગ એક સરખી છે.
ઓનલાઇન બનાવવાની પ્રોસેસ શું છે?
દિલ્લી સરકારના રેવન્યૂ ડિપાર્ટમેન્ટ ઇ-ડિસ્ટ્રિક્ટ નામથી વેબસાઇટ ચલાવે છે. તેની મદદથી સરકાર લોકોને ઓનલાઇન સર્વિસ આપે છે.
- ઇ- ડિસ્ટ્રિક્ટ પોર્ટલ પર નવા યૂઝરને પહેલાં રજિસ્ટર કરવાનું રહે છે. ત્યારબાદ સ્ક્રીન પર આપેલી ઇન્સ્ટ્રક્શન ફોલો કરો.
- તમે તમારા પતિની ડિટેલ્સ ભરો અને સાથે 'રજિસ્ટ્રેશન ઓફ મેરેજ સર્ટિફિકેટ' પર ક્લિક કરો. ફોર્મ ડાઉનલોડ થશે.
- ફોર્મમાં ડિટેલ્સ ભરો અને અપોઇન્ટમેન્ટની ડેટ પણ સિલેક્ટ કરો. સબમિટ બટન પર ક્લિક કરીને એપ્લીકેશન સબમિટ કરી દો.
- હવે આપને એક ટેમ્પરરી નંબર મળશે, આ નંબર એક્નોલેજમેન્ટ સ્લીપ પર પણ હશે. તમે તમારા એપ્લીકેશન ફોર્મ અને એક્નોલેજમેન્ટ સ્લિપની પ્રિંટ આઉટ કાઢવાનું ભૂલશો નહીં. એપ્લીકેશન ફોર્મનું કામ અહીં પૂરું થાય છે.
- અપોઇન્ટમેન્ટમાં દરેક ચીજ ભર્યા બાદ એપ્લીકેશન અપ્રૂવ થશે અને ઇ-ડિસ્ટ્રિક્ટના પોર્ટલ પર એપ્લીકેશન નંબર નાંખીને મેરેજ સર્ટિફિકેટ ડાઉનલોડ કરી શકાશે.
આગળની સ્લાઇડ્સ પર ક્લિક કરો અને જાણો કેટલા સમયમાં મળશે અપોઇન્ટમેન્ટ...
જાણો કેટલા સમયમાં મળશે અપોઇન્ટમેન્ટ?
- હિંદુ મેરેજ એક્ટના આધારે તમને અપોઇન્ટમેન્ટનો સમય 15 દિવસમાં મળી શકે છે.
- સ્પેશ્યલ મેરેજ એક્ટના આધારે આ સમય 60 દિવસનો પણ હોઇ શકે છે.
અપોઇન્ટમેન્ટ સમયે શું સાથે રાખશો?
- તમારે એક એવા સાક્ષીની જરૂર રહેશે જે તમારા લગ્નમાં હાજર રહ્યા હોય. તેમની પાસે તેમનું પેન કાર્ડ કે એડ્રેસ પ્રૂફ હોવું જોઇશે.
- સાથે જ ડોક્યૂમેન્ટ્સ અટેસ્ટેડ હોવા જોઇશે.
ઓનલાઇન ફોર્મ જમા કરતાં રાખો આ વાતોનું ધ્યાન
વેબસાઇટ પર અપલોડ થતી ફાઇલની સાઇઝ 100 કેબીથી વધારે ન હોય. અહીં તમે ડોક્યૂમેન્ટ્સ અટેચ નથી કરતા તો તમારી એપ્લીકેશન રિજેક્ટ થઇ શકે છે.
કયા ડોક્યૂમેન્ટ્સ છે જરૂરી?
- એડ્રેસ પ્રૂફ (પતિ-પત્ની બંનેનું)
- જન્મનું પ્રમાણ (ડ્રાઇવિંગ લાયસન્સ - બંનેનું)
- પતિ -પત્નીના પાસપોર્ટ સાઇઝના 2 ફોટો
- એક લગ્નનો ફોટ
(દરેક ડોક્યૂમેન્ટની ફોટો કોપી સેલ્ફ એટેસ્ટેડ હોવી જરૂરી છે.)
- ઓનલાઇન રજિસ્ટ્રેશન માટે લગ્નની કંકોતરી જરૂરી છે.
24 કલાકમાં મળી શકે છે તત્કાલ મેરેજ સર્ટિફિકેટ
દિલ્લીમાં તત્કાલ મેરેજ સર્ટિફિકેટ બને છે. એપ્રિલ 2014 બાદ આ સેવા દિલ્લીમાં શરૂ થઇ છે. તત્કાલ મેરેજ સર્ટિફિકેટમાં રજિસ્ટ્રેશન પ્રોસેસ 1 દિવસમાં થઇ જાય છે. તમારે આ મેરેજ સર્ટિફિકેટ માટે લગભગ 10,000 રૂપિયા ખર્ચ કરવા પડે છે.
કપલ્સને આ મેરેજ સર્ટિફિકેટની જરૂર સ્ટેટસ અપડેટ કરવા, જોઇન્ટ હોમ લોન લેવા, જોઇન્ટ બેંક એકાઉન્ટ ખોલાવવા અને કપલ વીઝા લેવા માટે પડે છે. વિદેશી એંબસી જૂના કે આર્ય સમાજ મંદિરના મેરેજ સર્ટિફિકેટને માન્ય ગણતી નથી. વિદેશ પ્રવાસ કરતા કપલ્સ માટે મેરેજ સર્ટિફિકેટ જરૂરી છે. તેના વિના તમને વીઝાનો લાભ મળશે નહીં.
- હિંદુ મેરેજ એક્ટ માટે મેરેજ રજિસ્ટ્રેશન માટે 100 રૂપિયાની ફી છે.
- સ્પેશ્યલ મેરેજ એક્ટમાં મેરેજ રજિસ્ટ્રેશન માટે 150 રૂપિયા ફી છે.
- તત્કાલ મેરેજ સર્ટિફિકેટ બનાવવા માટે 10,000 રૂપિયા ફી લેવાય છે.
મેરેજ સર્ટિફિકેટ શું છે?
મેરેજ સર્ટિફિકેટ એ ઔપચારિક સ્ટેમેન્ટ છે જેના આધારે બે વ્યક્તિઓને લગ્નેત્ર માનવામાં આવે છે. હિંદુ મેરેજ એક્ટ 1955 અને સ્પેશ્યલ મેરેજ એક્ટ 1954ના આધારે લગ્ન રજિસ્ટર કરાય છે. આ કાનૂની રીતે તમને લગ્નેત્તર માન્ય ગણે છે.
સુપ્રીમ કોર્ટે મેરેજ સર્ટિફિકેટ કર્યું અનિવાર્ય
વર્ષ 2006માં સુપ્રીમ કોર્ટે લગ્નને રજિસ્ટર કરવાનું અનિવાર્ય કરી દીધું છે. સુપ્રીમ કોર્ટે મહિલાઓની સુરક્ષા માટે હિંદુ એક્ટમાં મેરેજ રજિસ્ટ્રેશન જરૂરી કર્યું છે.
કોર્ટમાં પણ બને છે મેરેજ સર્ટિફિકેટ
પતિ- પત્ની બંને વર્કિંગ ડે પર સબ જિવિજનલ મેજિસ્ટ્રેટની પાસે જઇને મેરેજ સર્ટિફિકેટ બનાવી શકે છે. સાઇનની સાથે એપ્લીકેશન ફોર્મ ભરીને  અપોઇન્ટમેન્ટ સમયે દરેક ડોક્યૂમેન્ટની સાથે લોકલ મેરેજ રજિસ્ટ્રેશનની ઓફિસે જાઓ અને સાથે લગ્નમાં હાજર રહી હોય તેવી વ્યક્તિને પણ લઇ જાઓ. ગેઝેટેડ ઓફિસરની સાથે એડીએમની ઓફિસ જાઓ. અહીંથી તમને મેરેજ સર્ટિફિકેટ મળી શકે છે.
(Utility Gujarati News) સાથે જોડાયેલા અન્ય (National Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Check out how To Make Marriage Certificate In 100 Rupees
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.